# אדולף גאלאנד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אדולף גאלאנד

אדולף גאלאנד (19 במרץ 1912 - 9 בפברואר 1996), אלוף הפלות גרמני (103 הפלות) וגנרל בלופטוואפה בזמן מלחמת העולם השנייה, הוא עוטר בצלב האבירים עם עלי אלון, חרבות ויהלום, אחד העיטורים הגבוהים ביותר של גרמניה הנאצית.

## [עריכה] ביוגרפיה

### [עריכה] לפני מלחמת העולם השנייה

גאלאנד נולד בוסטפאליה כבנו השני של מנהל קרקעות, מגיל מוקדם הוא הראה עניין בטייס שהטיס דאונים ליד עירו, גאלאנד סיים את ההינדנבורג גימנסיום (תיכון) בשנת 1932 והצטרף לבית הספר לטיסה של חברת התעופה לופטהאנזה, בשנת 1933 הוא הצטרף ללופטוואפה והשלים את הכשרתו כטייס קרב ב-1935 והוצב בטייסת הקרב "ריכטהופן" שהייתה מוצבת ליד ברלין, הוא היה חלק מלגיון קונדור שנשלח על ידי גרמניה לסייע לכוחות הלאומנים של פרנקו, בספרד הוא הצטיין באויר, הטיס יותר מ-300 משימות ובסיום המלחמה הוא עוטר בצלב הספרדי מזהב עם יהלומים על תרומתו לניצחון כוחות פרנקו.

### [עריכה] מלחמת העולם השנייה

בדיוק לפני פרוץ מלחמת העולם השנייה גאלאנד קודם לדרגת האופטמן (סרן), הוא הטיס 50 טיסות תקיפה בזמן המערכה לכיבוש פולין, הוא הועבר ליחידה בחזית המערבית בפברואר 1940, ב-12 במאי הוא רשם את ההפלה הראשונה לזכותו, עד תום המערכה הצרפתית עמדו לזכותו 14 הפלות.

מיוני 1940 הוא לקח חלק בקרב על בריטניה, ביולי הוא קודם לדרגת מאיור (רס"ן) ובנובמבר הוא מונה למפקד כנף טייס וקודם לדרגת אוברסטלויטנט (סא"ל), בסוף 1940 כבר היו לו 58 הפלות לזכותו והוא המשיך להוביל את הכנף שלו ב-1941 בנגד הפשיטות של חיל האוויר המלכותי.

בנובמבר 1941 בעקבות מותו בתאונה אווירית של חברו ורנר מאלדרס, הוא נבחר על ידי הרמן גרינג לרשת אותו כגנרל זרוע מטוסי הקרב, למרות ההסתגויות שהיו לו גאלאנד קיבל בסופו של דבר את התפקיד במחשבה שזה יתן לו השפעה ויכולת שינוי על אותם הדברים שהטרידו אותו ואת חבריו הטייסים כשהם שירתו בחזית, עם מינויו הוא קודם לדרגת גנרל-לויטנט (מקביל לתת-אלוף).

הוא היה אחראי מטעם הלופטוואפה על תכנון מבצע "חזיז ורעם", מבצע שבמהלכו הועברה קבוצת ספינות מלחמה גרמניות מצרפת לנורבגיה דרך התעלה האנגלית, המבצע הסתיים בהצלחה ונחשב להישג גדול.

בשנת 1942 הוא הטיס אב-טיפוס של מטוס הסילון ונהייה אחד התומכים הנלהבים ביותר בהכנסת המטוס לייצור המוני מהר ככל האפשר.

בשנת 1943 הוא נהיה חלק ממערך ההגנה של הרייך כנגד ההפצצות של בעלות הברית, היו לרשותו רק מספר קטן של מטוסים, הוא בעצמו השתתף בכמה קרבות אוויר שבהם הוא הפיל כמה מפציצים אמריקאים.

בתוקף תפקידו כאחראי על הגנת הרייך מהפצצות הוא העביר ביקורת קשה על אי ההתמקדות בייצור מטוסי קרב, עיכוב ייצור מטוס הסילון ואי הקצאת מטוסים מספיקים להגנת הרייך.

בגלל גישתו הכנה והביקורת הגלויה שהוא העביר על מפקד הלופטוואפה, הרמן גרינג, גאלאנד הודך מתפקידו כגנרל זרוע מטוסי הקרב בינואר 1945 והוחזר לחזית כמפקד טייסת גרמנית של מטוסי סילון שכללה את טייסיה המובחרים ביותר של גרמניה, הוא נכנע לבעלות הברית ב-3 במאי 1945 לא לפני שדאג לשריפת מטוסי הסילון כדי למנוע מהם ליפול לידי כוחות בעלות הברית.

### [עריכה] לאחר המלחמה

גאלאנד היה שבוי מלחמה של בעלות הברית עד שיחרורו בשנת 1947, עבודתו הראשונה הייתה כמרצה על טקטיקה לטייסי חיל האוויר המלכותי, ב-1948 גאלאנד נסע לארגנטינה כיועץ לחיל האוויר הארגנטינאי עם הוויתור הארגנטינאי על השאיפה לפתח תעשיית אוויר עצמאית הוא חזר לגרמניה בשנת 1955 ובנה קריירה מצליחה כבעל חברה לייעוץ אווירי.

הוא נשא לאישה את סילוויניאה פון דונהוף ב-1954, בשנת 1984 הוא התחתן עם אשתו השנייה היידי הורן ונשאר איתה עד מותו.

## [עריכה] טריוויה

- כשלחם בספרד, בגלל החום הוא טס שהוא לבוש רק בבגד-ים.

- בגלל אהבתו לסיגרים, הוא התקין בתא הטייס שלו מצית.

- מיקי מאוס היה מצוייר על גוף המטוס שלו עם סיגר בפה ושהוא מחזיק גרזן.

- בזמן ביקור של גרינג, אחרי שהטיח ביקורת בטייסי הקרב, ביקורת שגאלאנד חשב שהיא בלתי מוצדקת, הוא שאל אותו מה הוא דרוש להם. גאלאנד השיב: "הייתי רוצה יחידת ספיטפיירים ללהק שלי". תגובתו של גאלאנד הותירה את גרינג המום והוא עזב את המקום.

## [עריכה] ביבליוגרפיה

- הספר "הראשון והאחרון" מאת אדולף גאלאנד, ראה אור בעברית בשנת 1978 בהוצאת מערכות.

מקור: http://he.wikipedia.org../../../%D7%90/%D7%93/%D7%95/%D7%90%D7%93%D7%95%D7%9C%D7%A3_%D7%92%D7%90%D7%9C%D7%90%D7%A0%D7%93.html

קטגוריות: אנשי הוורמאכט | טייסים | טייסים גרמנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Italiano
- 日本語
- ქართული
- Nederlands
- Polski
- Slovenščina
- Српски / Srpski
- 中文